ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രിയും ഒമാന് സുല്ത്താനുമായി ടെലിഫോണില് സംഭാഷണം നടത്തി
ഒമാനിലെ സുല്ത്താന് ബഹുമാനപ്പെട്ട ഹൈതം ബിന് താരികുമായി പ്രധാനമന്ത്രി ശ്രീ നരേന്ദ്ര മോദി ടെലിഫോണില് സംഭാഷണം നടത്തി.
ഇപ്പോള് തുടര്ന്നുകൊണ്ടിരിക്കുന്ന കോവിഡ്-19 ഉണ്ടാക്കിയിട്ടുള്ള ആരോഗ്യ-സാമ്പത്തിക വെല്ലുവിളികളെക്കുറിച്ച് ഇരുനേതാക്കളും ചര്ച്ചനടത്തുകയും അതിന് പ്രതിരോധിക്കുന്നതിനായി തങ്ങളുടെ രാജ്യങ്ങള് കൈക്കൊണ്ട നടപടികള് ചര്ച്ചചെയ്യുകയും ചെയ്തു. ഈ പ്രതിസന്ധി നേരിടുന്നതിനായി രണ്ടു രാജ്യങ്ങളും കഴിയുന്ന പിന്തുണ പരസ്പരം നല്കുന്നതിനും അവര് സമ്മതിച്ചു.
ഇന്നത്തെ സാഹചര്യത്തില് ബഹുമാനപ്പെട്ട സുല്ത്താന് ഒമാനിലുള്ള ഇന്ത്യന് സമൂഹത്തിന്റെ സൗഖ്യവും സുരക്ഷിതത്വവും ഉറപ്പാക്കുമെന്ന് പ്രധാനമന്ത്രിയെ അറിയിച്ചു. ഇന്ത്യയിലുള്ള ഒമാനി പൗരന്മാര്ക്ക് ഇന്ത്യാ ഗവണ്മെന്റ് സമീപകാലത്ത് ലഭ്യമാക്കിയ പിന്തുണയ്ക്ക് അദ്ദേഹം പ്രധാനമന്ത്രിക്ക് നന്ദി അറിയിച്ചു.
പരേതനായ ബഹുമാനപ്പെട്ട സുല്ത്താന് ഖബൂസിന്റെ നിര്യാണത്തില് പ്രധാനമന്ത്രി ആദരാജ്ഞലികള് അറിയിച്ചു. ബഹുമാനപ്പെട്ട സുല്ത്താന് ഹൈതമിന്റെ ഭരണത്തിന് ശുഭാംശസകള് നേരുകയും ഒമാനിലെ ജനങ്ങള്ക്ക് സമാധാനവും സമ്പല്സമൃദ്ധിയും ആശംസിക്കുകയും ചെയ്തു. തങ്ങളുടെ വിപുലീകൃത അയല്പക്കത്തില് ഒമാന് പ്രധാന ഭാഗമാണെന്നതിനു പ്രധാനമന്ത്രി അടിവരയിട്ടു.
രാസവസ്തു, രാസവളം മന്ത്രാലയം
രാജ്യത്തുടനീളം വളത്തിന്റെ ലഭ്യത ഉറപ്പാക്കിയിട്ടുണ്ടെന്ന് കേന്ദ്രമന്ത്രി ശ്രീ ഡി. വി. സദാനന്ദ ഗൗഡ
(ന്യൂഡൽഹി, ജൂലൈ 20, 2020
ഇപ്പോൾ പുരോഗമിക്കുന്ന ഖാരിഫ് കാലത്തെ കാർഷിക പ്രവർത്തനങ്ങൾ മൂലം രാജ്യത്ത് വളത്തിന്റെ ആവശ്യകതയിൽ വലിയ വർധനയുണ്ടായതായി കേന്ദ്ര രാസവസ്തു-വളം വകുപ്പ് മന്ത്രി ശ്രീ ഡി. വി. സദാനന്ദ ഗൗഡ. ഈ ആവശ്യം നിറവേറ്റുന്നതിനായി വള ഉൽപാദകരോടും സംസ്ഥാന ഭരണകൂടങ്ങളോടും ചേർന്നുള്ള പ്രവർത്തനമാണ് കേന്ദ്രസർക്കാർ കാഴ്ചവയ്ക്കുന്നത് എന്നും അദ്ദേഹം അറിയിച്ചു. ഇതിനുപുറമേ, ആവശ്യത്തിനനുസരിച്ചുള്ള വിതരണം വർധിപ്പിക്കാൻ ഇറക്കുമതികൾ തമ്മിലുള്ള കാലയളവ് കുറച്ചതായും അദ്ദേഹം കൂട്ടിച്ചേർത്തു.
നിലവിൽ രാജ്യത്ത് ആവശ്യത്തിന് വളം ഉണ്ടെന്നും സംസ്ഥാന ഭരണകൂടങ്ങൾ ആവശ്യത്തിന് സംഭരിച്ചിട്ടുണ്ടെന്നും ശ്രി ഗൗഡ വ്യക്തമാക്കി. എങ്കിലും, ഇപ്പോൾ പുരോഗമിക്കുന്ന കാർഷിക പ്രവർത്തനങ്ങൾ മൂലം വളത്തിന്റെ ആവശ്യകതയിൽ എന്തെങ്കിലും അധിക വർദ്ധന ഉണ്ടായാൽ അത് പരിഹരിക്കാൻ ആവശ്യമായ വിതരണം ഉറപ്പാക്കും. കർഷകർക്ക് യുറിയ സമയബന്ധിതമായി ലഭ്യമാക്കുമെന്നും കേന്ദ്ര മന്ത്രി ഉറപ്പുനൽകി.
തെലങ്കാനയിലെ യൂറിയ ആവശ്യകത ചൂണ്ടിക്കാട്ടി, തെലങ്കാന കൃഷി മന്ത്രി ശ്രീ സിംഗിറെഡ്ഢി നിരഞ്ജൻ റെഡ്ഢി ഇന്ന് ശ്രീ ഗൗഡയെ സന്ദർശിച്ചിരുന്നു.
വാണിജ്യ വ്യവസായ മന്ത്രാലയം
കയറ്റുമതി മേഖലയിലുള്ളവർക്ക് സഹായം ലഭ്യമാക്കുക, പ്രശ്നങ്ങൾ പരിഹരിക്കുക എന്നിവ ലക്ഷ്യമിട്ടുകൊണ്ട് 24 മണിക്കൂറും പ്രവർത്തിക്കുന്ന ഹെല്പ് ലൈന് ഭരണകൂടം തുടക്കംകുറിക്കുമെന്ന് കേന്ദ്രമന്ത്രി ശ്രീ പിയൂഷ് ഗോയൽ
ന്യൂ ഡൽഹി, സെപ്തംബർ 20, 2021
കയറ്റുമതി മേഖലയിലുള്ളവർക്ക് സഹായം ലഭ്യമാക്കുക, പ്രശ്നങ്ങൾ പരിഹരിക്കുക എന്നിവ ലക്ഷ്യമാക്കി 24 മണിക്കൂറും പ്രവർത്തിക്കുന്ന ഹെല്പ് ലൈന് ഭരണകൂടം തുടക്കംകുറിക്കും എന്ന് കേന്ദ്രമന്ത്രി ശ്രീ പിയൂഷ് ഗോയൽ ഇന്ന് അറിയിച്ചു . ആസാദി കാ അമൃത് മഹോത്സവ് ആഘോഷങ്ങളുടെ ഭാഗമായി വാണിജ്യ-വ്യവസായ മന്ത്രാലയം രാജ്യത്തുടനീളം സംഘടിപ്പിക്കുന്ന പ്രത്യേക വാരാചരണത്തിന്റെ ഉദ്ഘാടന വേളയിൽ സംസാരിക്കുകയായിരുന്നു അദ്ദേഹം
ആസാദി കാ അമൃത് മഹോത്സവ് ആചരണത്തിന്റെ ഭാഗമായി SEZ നോയ്ഡയിൽ സംഘടിപ്പിച്ച വാണിജ്യ സപ്താഹത്തിൽ അധ്യക്ഷ പ്രസംഗം നടത്തവേ, ഗുണമേന്മ, ഉത്പാദനക്ഷമത, കഴിവ്, നൂതനാശയ രൂപീകരണം എന്നിവയുടെ പ്രതീകമായി ബ്രാൻഡ് ഇന്ത്യയെ മാറ്റണം എന്നതാണ് നമ്മുടെ ലക്ഷ്യമെന്ന് ശ്രീ ഗോയൽ ചൂണ്ടിക്കാട്ടി
ആസാദി കാ അമൃത് മഹോത്സവ് ആഘോഷങ്ങളുടെ ഭാഗമായി പുരോഗതി നേടിയ ഇന്ത്യയുടെ 75 വർഷങ്ങൾ ആഘോഷിക്കുന്നതിനായി ഏഴു ദിവസം നീളുന്ന പ്രത്യേക പരിപാടികൾക്കാണ് വാണിജ്യ-വ്യവസായ മന്ത്രാലയം രാജ്യത്തുടനീളം തുടക്കംകുറിക്കുന്നത്
ഈ വാരാചരണത്തിൽ ഉൾപ്പെടുത്താൻ പദ്ധതിയിട്ടിരിക്കുന്ന ചില പ്രവർത്തനങ്ങൾ താഴെ പറയുന്നു
○ ഈ മേഖലയിൽ പ്രവർത്തിക്കുന്നവർക്കായി സമഗ്ര പ്രവർത്തനങ്ങൾ, സ്വാശ്രയ ഭാരതം എന്ന ആശയത്തിന് ഊന്നൽ നൽകിക്കൊണ്ട് സംസ്ഥാനങ്ങളുടെയും ജനങ്ങളുടെയും പങ്കാളിത്തം, സാമ്പത്തികശക്തിയായി ഉള്ള ഇന്ത്യയുടെ വളർച്ചയെ പ്രതിഫലിപ്പിക്കുന്ന തരത്തിൽ ഉള്ള പരിപാടികൾ
○ കൃഷിഭൂമിയിൽ നിന്നും വിദേശ മണ്ണിലേക്ക് എന്നതിന് പ്രാധാന്യം നൽകിയുള്ള പ്രത്യേക ചർച്ചകൾ 
○ 739 ജില്ലകളെയും ഉൾപ്പെടുത്തിക്കൊണ്ട് വാണിജ്യ ഉത്സവം
○ കയറ്റുമതി പ്രോത്സാഹന സമിതിയുടെ  നേതൃത്വത്തിൽ രാജ്യത്തെ എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും 35 കയറ്റുമതി പ്രോത്സാഹന പരിപാടികൾ/ പ്രദർശനങ്ങൾ
○ വടക്ക് കിഴക്കൻ മേഖലയിൽ വിർച്വൽ നിക്ഷേപക ഉച്ചകോടി
○250 SEZ കളുടെ നേതൃത്വത്തിൽ ശുചിത്വ ക്യാമ്പയിനും, മരം നടീലും
○ 5 ദേശീയ സെമിനാറുകൾ പ്രദർശനങ്ങൾ, ദേശീയ ഉപന്യാസ മത്സരങ്ങൾ തുടങ്ങിയവയും സംഘടിപ്പിക്കും
IE/SKY
ജൽ ശക്തി മന്ത്രാലയം
സ്മാർട്ട് വാട്ടർ സപ്ലൈ മെഷർമന്റ് ആൻഡ് മോണിറ്ററിങ് സിസ്റ്റം മത്സരം; സമർപ്പിക്കപ്പെട്ട അപേക്ഷകളുടെ പരിശോധന പുരോഗമിക്കുന്നു
2024 ഓടെ രാജ്യത്തെ എല്ലാ ഗ്രാമീണ കുടുംബങ്ങളിലും പൈപ്പ് ജലം എത്തിക്കുക എന്നതാണ് ജൽ ജീവൻ ദൗത്യത്തിന്റെ ലക്ഷ്യം. ദീർഘകാലയളവിൽ, കൃത്യമായ ഗുണമേന്മയിലും അളവിലും ജലം ഉറപ്പാക്കുന്നതിന് ദൗത്യം പ്രത്യേക പ്രാധാന്യം നൽകുന്നു. ഇത് സാധ്യമാക്കുന്നതിന് നൂതന സാങ്കേതിക വിദ്യയുടെ സഹായത്തോടു കൂടിയ പദ്ധതിയുടെ നിരീക്ഷണവും സേവനവിതരണ വിവരങ്ങളുടെ ശേഖരണവും ആവശ്യമാണ്. ജലവിതരണ ശൃംഖലയിലെ അടിസ്ഥാനസൗകര്യങ്ങൾ ഡിജിറ്റൽ സാങ്കേതിക വിദ്യയിലൂടെ നവീകരിക്കുന്നത്, നിലവിലെ വെല്ലുവിളികൾ പരിഹരിക്കാനും ഭാവിയിൽ ഉയർന്നുവരാവുന്ന പ്രശ്നങ്ങളെ മുൻകൂട്ടി നേരിടാനും സഹായിക്കും.
ഇത് മനസ്സിൽ കണ്ടാണ് ഇലക്ട്രോണിക്സ് ആൻഡ് ഐടി മന്ത്രാലയം, ദേശീയ ജൽ ജീവൻ ദൗത്യവുമായി ചേർത്ത് സ്മാർട്ട് വാട്ടർ സപ്ലൈ മെഷർമെന്റ് ആൻഡ് മോണിറ്ററിങ് സിസ്റ്റം എന്ന ബൃഹത്തായ മത്സരത്തിന് രൂപം നൽകിയത്.
അംഗീകാരം നേടുന്ന ആശയങ്ങൾ C-DAC ബെംഗളൂരുവിന്റെ സഹായത്തോടെ ദേശീയ ജല ജീവൻ ദൗത്യത്തിൽ നടപ്പാക്കുന്നതാണ്.
ചുരുക്കപ്പട്ടികയിൽ ഉൾപ്പെട്ടിട്ടുള്ള മത്സരാർത്ഥികൾക്ക് തങ്ങളുടെ ആശയങ്ങളുടെ വികസനത്തിന് ആവശ്യമായ സാങ്കേതികവിദ്യ സഹായം C-DAC നൽകും.
രാജ്യത്തെമ്പാടുനിന്നുമായി 218 അപേക്ഷകളാണ് മത്സരത്തിൽ ലഭിച്ചത്. ഇവയുടെ വിദഗ്ധ പരിശോധന നടന്നുവരികയാണ്.
ചുരുക്കപ്പട്ടികയിൽ ഉൾപ്പെട്ടിട്ടുള്ള ആശയങ്ങളുടെ ഉടമകൾക്ക് പ്രത്യേക വിധികർത്തൃ സമിതിക്ക് മുൻപാകെ തങ്ങളുടെ ആശയങ്ങൾ ഓൺലൈനായി പ്രദർശിപ്പിക്കാൻ അവസരം ലഭിക്കുന്നതാണ്. മത്സരാർത്ഥികളുടെ പ്രദർശനങ്ങൾ, ആശയങ്ങളുടെ വിശദമായ അവലോകനം എന്നിവയ്ക്ക് ശേഷം അടുത്ത ഘട്ടത്തിലേക്കുള്ള പത്ത് ആശയങ്ങൾ തിരഞ്ഞെടുക്കപ്പെടും. അടുത്ത ഘട്ടത്തിൽ ഈ ആശയങ്ങളുടെ പ്രവർത്തനമാതൃക വികസനവും നടക്കും.
അവസാനഘട്ടത്തിൽ ഒരു വിജയിയേയും രണ്ട് സഹ വിജയികളെയും തെരഞ്ഞെടുക്കുന്നതാണ്. ഒന്നാമത് എത്തുന്ന വ്യക്തിക്ക് 50 ലക്ഷം രൂപയും രണ്ടാം സ്ഥാനത്തെത്തുന്ന മറ്റ് രണ്ട് പേർക്ക് 20 ലക്ഷം രൂപ വീതവും സമ്മാനിക്കും.
പ്രത്യേക സേവനങ്ങളും ഫീച്ചറുകളും
ഇഫി 'നാളത്തെ സൃഷ്ടിപരമായ 75 പ്രതിഭകൾ' : 6 മലയാളികളെ ആദരിച്ചു
ഗോവയിൽ നടക്കുന്ന 53-ാമത് ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യ  യിൽ കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് സിംഗ് താക്കൂർ നാളത്തെ സൃഷ്ടിപരമായ 75 പ്രതിഭകളെ ആദരിച്ചു. സംവിധാനം, അഭിനയം, ഛായാഗ്രഹണം, എഡിറ്റിംഗ്, തിരക്കഥാരചന, പിന്നണി ഗാനം, സംഗീത സംവിധാനം, വസ്ത്രാലങ്കാരം, മേക്കപ്പ്, ആർട്ട് ഡിസൈൻ, ആനിമേഷൻ, വിഷ്വൽ ഇഫക്റ്റുകൾ  ഓഗ്മെന്റഡ് റിയാലിറ്റി , വെർച്വൽ റിയാലിറ്റി . എന്നിങ്ങനെ വിവിധ മേഖലകളിലെ മികവിന്റെ അടിസ്ഥാനത്തിലാണ് 75 പ്രതിഭകളെ തിരഞ്ഞെടുത്തത്.
6 മലയാളികൾ പട്ടികയിൽ ഇടം നേടി. ജിതിൻ മോഹൻ , സച്ചിൻ അഗസ്റ്റിൻ , ജ്യോതിഷ സന്തോഷ് പിള്ള , അബ്ദുൾ സലാം അബൂബക്കർ , ശരത് ചന്ദ്രബോസ്, രോഹിത് കൃഷ്ണൻ  എന്നിവരാണ് പട്ടികയിൽ ഇടം നേടിയത്.75 പ്രതിഭകളും 53 മണിക്കൂർ നീണ്ടുനിൽക്കുന്ന ഇന്ത്യ@100 എന്ന ആശയത്തെക്കുറിച്ച് ഒരു ഹ്രസ്വചിത്രം നിർമ്മിക്കുന്ന മത്സരത്തിൽ പങ്കെടുക്കും. ഷോർട്ട്സുമായി സഹകരിച്ച് നാഷണൽ ഫിലിം ഡെവലപ്മെന്റ് കോർപ്പറേഷനാണ് ഐഎഫ്എഫ്ഐ 53-ന്റെ ഈ സെഗ്മെന്റിന് പിന്തുണ നൽകുന്നത്.
ആജീവനാന്ത അവാർഡ് ജേതാക്കളും ദേശീയ ചലച്ചിത്ര അവാർഡ് ജേതാക്കൾ , ഗ്രാമി, ഓസ്കാർ ജേതാക്കളും അടങ്ങുന്ന പ്രമുഖ ജൂറിയാണ് നാളത്തെ 75 സൃഷ്ടിപരമായ പ്രതിഭകളെ തിരഞ്ഞെടുത്തത്.
--NS--
(Visitor Counter : 41
ആഭ്യന്തരകാര്യ മന്ത്രാലയം
പ്രധാനമന്ത്രി നരേന്ദ്രമോദിയുടെ നിർദേശപ്രകാരം,സംസ്ഥാനങ്ങളുടെ ദുരന്ത നിവാരണ നിധിയിലേക്ക് ആഭ്യന്തര മന്ത്രാലയം 11,092 കോടി രൂപ അനുവദിച്ചു
സംസ്ഥാന ദുരന്ത നിവാരണ നിധി യിൻ കീഴിൽ,എല്ലാ സംസ്ഥാനങ്ങൾക്കുമായി 11,092 കോടി രൂപ അനുവദിക്കാനുള്ള തീരുമാനത്തിന് ആഭ്യന്തരമന്ത്രി അമിത് ഷാ അംഗീകാരം നൽകി.മുഖ്യമന്ത്രിമാരുമായി ഇന്നലെ നടത്തിയ വീഡിയോ കോൺഫെറെൻസിൽ ,സംസ്ഥാനങ്ങൾക്ക് ധനസഹായം അനുവദിക്കുമെന്ന് പ്രധാനമന്ത്രി നരേന്ദ്രമോദി ഉറപ്പ് നൽകിയിരുന്നു.
സംസ്ഥാന ദുരന്ത നിവാരണ നിധിയിലേക്കുള്ള നടപ്പു സാമ്പത്തിക വർഷത്തെ ആദ്യ ഗഡുവാണ് കേന്ദ്രം ഇന്ന് അനുവദിച്ചത് . കോവിഡ് വ്യാപനത്തിന്റെ പശ്ചാത്തലത്തിൽ,സംസ്ഥാനങ്ങളുടെ കൈവശം കൂടുതൽ പണലഭ്യത ഉറപ്പാക്കുന്നത് ലക്ഷ്യമിട്ടാണ് പതിവിലും നേരത്തെയുള്ള ഈ നടപടി .
കോവിഡ് 19 പ്രതിരോധ-നിയന്ത്രണ നടപടികൾക്ക് കൂടുതൽ പണം കണ്ടെത്തുന്നതിനായി ,സംസ്ഥാന സർക്കാരുകൾക്ക്, സംസ്ഥാന ദുരന്ത പ്രതികരണ നിധി  ഉപയോഗപ്പെടുത്താനും കേന്ദ്രം അനുവാദം നൽകിയിരുന്നു.. ഇതിനായി നിലവിലെ ചട്ടങ്ങളിൽ കഴിഞ്ഞ മാസം 14 നു കേന്ദ്ര സർക്കാർ ഇളവ് വരുത്തിയിരുന്നു.
പ്രധാനമന്ത്രിയുടെ ഓഫീസ്
എണ്ണത്തിൽ റെക്കോർഡ് ഭേദിച്ച വാക്സിനേഷനുകളെ പ്രധാനമന്ത്രി പ്രശംസിച്ചു
വാക്സിനേഷന്റെ എണ്ണത്തിൽ ഇന്ന് റെക്കോർഡ് ഭേദിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിക്കുകയും, മുൻനിര കൊറോണ യോദ്ധാക്കളുടെ കഠിനാധ്വാനത്തെ പ്രശംസിക്കുകയും ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു:
" വാക്സിനേഷനുകളുടെ എണ്ണത്തിൽ ഇന്നത്തെ റെക്കോർഡ് ഭേദനം സന്തോഷകരമാണ്. കോവിഡ് -19 നെ ചെറുക്കുന്നതിനുള്ള ഏറ്റവും ശക്തമായ ആയുധമായി വാക്സിൻ തുടരുന്നു. ധാരാളം പൗരന്മാർക്ക് വാക്സിൻ ലഭിച്ചുവെന്ന് ഉറപ്പാക്കാൻ കഠിനമായി പരിശ്രമിക്കുന്ന എല്ലാ മുൻനിര യോദ്ധാക്കൾക്കും, വാക്സിനേഷൻ എടുത്തവർക്കും അഭിനന്ദനങ്ങൾ.
നന്നായി ചെയ്തു ഇന്ത്യ! "
രാഷ്ട്രപതിയുടെ കാര്യാലയം
അമൃത് ഉദ്യാൻ ഓഗസ്റ്റ് 16 മുതൽ പൊതുജനങ്ങൾക്കായി തുറക്കും
ന്യൂ ഡൽഹി: ആഗസ്റ്റ് 03, 2023
ഉദ്യാൻ ഉത്സവ്-II ൻറ്റെ ഭാഗമായി, 2023 ഓഗസ്റ്റ് 16 മുതൽ ഒരു മാസത്തേക്ക്  അമൃത് ഉദ്യാൻ പൊതുജനങ്ങൾക്കായി തുറക്കും. സെപ്റ്റംബർ 5 ന് അധ്യാപക ദിനത്തോടനുബന്ധിച്ച് ഇത് അധ്യാപകർക്ക് മാത്രമായി തുറക്കും.
വേനൽക്കാല വാർഷിക പൂക്കളുടെ പ്രദർശനമാണ് ഉദ്യാൻ ഉത്സവ്-II ലക്ഷ്യമിടുന്നത്.
സന്ദർശകർക്ക് രാവിലെ 10 മണി മുതൽ വൈകുന്നേരം 5 മണി വരെ  പൂന്തോട്ടങ്ങൾ സന്ദർശിക്കാം. നോർത്ത് അവന്യൂവിനടുത്തുള്ള രാഷ്ട്രപതി ഭവന്റെ 35-ാം നമ്പർ ഗേറ്റിൽ നിന്നാണ് പ്രവേശനം.
2023 ഓഗസ്റ്റ് 7 മുതൽ രാഷ്ട്രപതി ഭവൻ വെബ്സൈറ്റിൽ  ഓൺലൈനായി ബുക്കിംഗ് നടത്താം. ഗേറ്റ് നമ്പർ 35 ന് സമീപം സ്ഥാപിച്ചിരിക്കുന്ന സെൽഫ്-സർവീസ് കിയോസ്കുകളിൽ നിന്ന് വാക്ക്-ഇൻ സന്ദർശകർക്ക് പാസുകൾ ലഭിക്കും. അമൃത് ഉദ്യാനിലേക്കുള്ള പ്രവേശനം സൗജന്യമാണ്.
ജനുവരി 29 മുതൽ മാർച്ച് 31 വരെ 10 ലക്ഷത്തിലധികം ആളുകളാണ് ഉദ്യാൻ ഉത്സവ്-1ന് കീഴിൽ അമൃത് ഉദ്യാൻ സന്ദർശിച്ചത്.
അമൃത് ഉദ്യാനോടൊപ്പം സന്ദർശകർക്ക് ഓൺലൈനിൽ  സ്ലോട്ടുകൾ ബുക്ക് ചെയ്ത് രാഷ്ട്രപതി ഭവൻ മ്യൂസിയം സന്ദർശിക്കാം. ഉദ്യാൻ ഉത്സവ്-II കാലയളവിൽ സർക്കാർ സ്കൂളുകളിലെ വിദ്യാർത്ഥികൾക്ക് സൗജന്യമായി മ്യൂസിയം സന്ദർശിക്കാം.
പ്രധാനമന്ത്രിയുടെ ഓഫീസ്
ആചാര്യ ശ്രീ പുരുഷോത്തംപ്രിയദാസ്ജി സ്വാമിശ്രി മഹാരാജിന്റെ വേര്പാടില് പ്രധാനമന്ത്രി അനുശോചിച്ചു
ആചാര്യശ്രി പുരുഷോത്തം പ്രിയദാസ്ജി സ്വാമിശ്രീ മഹാരാജിന്റെ നിര്യാണത്തില് പ്രധാനമന്ത്രി ശ്രീ നരേന്ദ്രമോദി അനുശോചിച്ചു.
'ആചാര്യ ശ്രീ പുരുഷോത്തം പ്രിയദാസ്ജി സ്വാമിശ്രീ മഹാരാജിനെ സമുഹത്തിന് നല്കിയ ശ്രേഷ്ഠമായ സേവനത്തിന്റെ പേരിലാണ് നമ്മള് എപ്പോഴും ഓര്ക്കുന്നത്. മനുഷ്യരുടെ പ്രയാസങ്ങള് കുറയ്ക്കുന്നതിനും കൂടുതല് അനുകമ്പയ്ക്കും വേണ്ടിയാണ് അദ്ദേഹം കഠിനമായി പ്രവര്ത്തിച്ചിരുന്നത്. ഇന്ത്യയില് മാത്രമല്ല ആഗോളതലത്തില് തന്നെ എണ്ണമറ്റ ആളുകളിലൂടെ അദ്ദേഹം ഓര്മ്മിക്കപ്പെടും.
അഗാധമായ പാണ്ഡിത്യം കൊണ്ട് അനുഗ്രഹീതനായിരുന്നു ആചാര്യ ശ്രീ പുരുഷോത്തം പ്രിയദാസ്ജി സ്വാമിശ്രി മഹാരാജ്. സാമൂഹികസേവനം, വിദ്യാഭ്യാസം, വനിതാശാക്തീകരണം എന്നിവയ്ക്ക് അദ്ദേഹം നല്കിയ സേവനങ്ങള് എന്നും ഓര്മ്മിക്കപ്പെടും. അദ്ദേഹവുമായി നടത്തിയിട്ടുള്ള നിരവധി ആശയവിനിമയം ഞാന് എന്നും ഓര്ക്കും. ഓം ശാന്തി'' പ്രധാനമന്ത്രി ട്വിറ്ററിൽ കുറിച്ചു.
പരിസ്ഥിതി, വനം മന്ത്രാലയം
കാലാവസ്ഥാ വ്യതിയാനം ചെറുക്കാനുള്ള സ്വകാര്യമേഖലയുടെ പ്രതിജ്ഞ പത്രം ചരിത്ര ചുവടുവെപ്പ് എന്ന് കേന്ദ്രമന്ത്രി ശ്രീ പ്രകാശ് ജാവദേക്കർ
പാരിസ് ഉടമ്പടിയിലെ ലക്ഷ്യങ്ങൾ പൂർത്തീകരിക്കാനുള്ള പരിശ്രമത്തിലാണ് ഇന്ത്യയെന്നും കാർബൺ ബഹിർഗമനം കുറയ്ക്കുന്നതിനുള്ള നാഷണലി ഡിറ്റർമൈൻഡ് കോൺട്രിബ്യൂഷൻ , സാക്ഷാത്കരിക്കാനുള്ള പ്രവർത്തനങ്ങൾ രാജ്യം സ്വീകരിച്ചു വരുന്നതായും കേന്ദ്ര പരിസ്ഥിതി, വനം, കാലാവസ്ഥ വ്യതിയാന വകുപ്പ് മന്ത്രി ശ്രീ പ്രകാശ് ജാവദേക്കർ പറഞ്ഞു. ആഗോള അന്തരീക്ഷതാപനില വർധന രണ്ട് ഡിഗ്രി ആയി നിജപ്പെടുത്തി പാലിക്കുന്ന ഏതാനും ചില രാഷ്ട്രങ്ങളിൽ ഒന്നാണ് ഇന്ത്യ. കാലാവസ്ഥാ വ്യതിയാനം ചെറുക്കുന്നതിന് ഗവൺമെന്റ് തലത്തിൽ മാത്രമല്ല സ്വകാര്യമേഖലയിലും നിരവധി നടപടികൾ സ്വീകരിച്ചു കഴിഞ്ഞതായും ശ്രീ പ്രകാശ് ജാവദേക്കർ പറഞ്ഞു.
കാലാവസ്ഥാ വ്യതിയാനം ചെറുക്കുന്നതിനുള്ള പ്രവർത്തനങ്ങളിൽ പങ്കാളികളാകാൻ ഉള്ള സ്വകാര്യമേഖലയിലെ കമ്പനികളുടെ പ്രതിജ്ഞാ പത്രം ന്യൂ ഡൽഹിയിൽ മന്ത്രി പ്രകാശനം ചെയ്തു. കാലാവസ്ഥാ വ്യതിയാനത്തെ പറ്റിയുള്ള വെർച്വൽ ഇന്ത്യ സിഇഒ ഫോറത്തിൽ വച്ചാണ് 24 വ്യവസായ പ്രമുഖരും കേന്ദ്ര വനം പരിസ്ഥിതി മന്ത്രാലയവും ഒപ്പുവെച്ച പ്രതിജ്ഞാ പത്രം പ്രകാശനം ചെയ്തത്. കാർബൺ ബഹിർഗമനം കുറയ്ക്കാൻ സ്വകാര്യകമ്പനികൾ ആവിഷ്കരിച്ച നടപടികളെപ്പറ്റി ഗവൺമെന്റിനെ അറിയിക്കാനും മലിനീകരണമുണ്ടാക്കുന്ന പ്രവർത്തനങ്ങളെ ഗവൺമെന്റിന്റെ ശ്രദ്ധയിൽ കൊണ്ടുവരാനും ശ്രീ ജാവദേക്കർ ആവശ്യപ്പെട്ടു.
ടാറ്റാ, റിലയൻസ്, അദാനി, മഹീന്ദ്ര, സൺ ഫാർമ, ഡോ. റെഡീസ്സ് തുടങ്ങി പ്രമുഖ കമ്പനികളുടെ സി ഇ ഒ മാരും യോഗത്തിൽ പങ്കെടുത്തു. കാർബൺ ബഹിർഗമനം കുറക്കുന്നതിന് സ്വീകരിച്ച നടപടികളെ പറ്റിയും, 2020ന് ശേഷം ഈ ലക്ഷ്യത്തോടെ ആവിഷ്കരിക്കാൻ പോകുന്ന പദ്ധതികളെ പറ്റിയുള്ള അജണ്ടയും കമ്പനി മേധാവികൾ ചർച്ചചെയ്തു.
പ്രധാനമന്ത്രിയുടെ ഓഫീസ്
ഗുരുദേവ് രബീന്ദ്രനാഥ ടാഗോറിന് അദ്ദേഹത്തിന്റെ ജന്മദിനത്തില് പ്രധാനമന്ത്രി പ്രണാമമര്പ്പിച്ചു
പ്രധാനമന്ത്രി ശ്രീ. നരേന്ദ്ര മോദി ഗുരുദേവ് രബീന്ദ്രനാഥ ടാഗോറിന് അദ്ദേഹത്തിന്റെ ജന്മദിനത്തില് പ്രണാമമര്പ്പിച്ചു.
“ഗുരുദേവ് ടാഗോറിന് അദ്ദേഹത്തിന്റെ ജന്മദിനത്തില് പ്രണാമം. അദ്ദേഹം ഇന്ത്യയുടെ സ്വാതന്ത്ര്യസമര പ്രസ്ഥാനത്തിന് ശക്തമായ സംഭാവനകളര്പ്പിച്ചു. അദ്ദേഹത്തിന്റെ ചിന്തയിലെയും അവിഷ്ക്കാരത്തിലെയും വ്യക്തത എല്ലായ്പ്പോഴും വിശിഷ്ടമായിരുന്നു”, പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
റഷ്യൻ ഫെഡറേഷൻ പ്രസിഡന്റ് വ്ളാഡിമിർ പുടിനുമായി പ്രധാനമന്ത്രി ഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി റഷ്യൻ ഫെഡറേഷൻ പ്രസിഡന്റ് വ്ളാഡിമിർ പുടിനുമായി ഇന്ന് ഫോണിൽ സംസാരിച്ചു
യുക്രെയ്നിലെ സ്ഥിതിഗതികൾ നേതാക്കൾ അവലോകനം ചെയ്തു, പ്രത്യേകിച്ച് നിരവധി ഇന്ത്യൻ വിദ്യാർത്ഥികൾ കുടുങ്ങിക്കിടക്കുന്ന ഖാർകിവ് നഗരത്തിൽ. സംഘർഷ മേഖലകളിൽ നിന്ന് ഇന്ത്യൻ പൗരന്മാരെ സുരക്ഷിതമായി ഒഴിപ്പിക്കുന്നതിനെക്കുറിച്ച് അവർ ചർച്ച ചെയ്തു.
പ്രധാനമന്ത്രിയുടെ ഓഫീസ്
മുൻ പ്രധാനമന്ത്രി ശ്രീ മൊറാർജിഭായ് ദേശായിക്ക് പ്രധാനമന്ത്രിയുടെ ആദരാഞ്ജലി
മുൻ പ്രധാനമന്ത്രി ശ്രീ മൊറാർജിഭായി ദേശായിക്ക് പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിക്കുകയും ഇന്ത്യയുടെ സ്വാതന്ത്ര്യ സമരത്തിന് നൽകിയ സംഭാവനകൾക്കും മികച്ച ഭരണാധികാരി എന്ന നിലയിലും അദ്ദേഹത്തെ അനുസ്മരിക്കുകയും ചെയ്തു.
ട്വീറ്റിൽ പ്രധാനമന്ത്രി പറഞ്ഞു;
“നമ്മുടെ മുൻ പ്രധാനമന്ത്രി ശ്രീ മൊറാർജിഭായ് ദേശായിക്ക് ആദരാഞ്ജലികൾ. ഇന്ത്യയുടെ സ്വാതന്ത്ര്യസമരത്തിന് അദ്ദേഹം നൽകിയ സംഭാവനകൾക്കും മികച്ച ഭരണാധികാരി എന്ന നിലയിലും അദ്ദേഹം സ്മരിക്കപ്പെടുന്നു. അടിയന്തരാവസ്ഥയെ ചെറുത്തുതോൽപ്പിക്കുന്നതിലും അതിനു ശേഷമുള്ള കാലഘട്ടത്തിൽ രാജ്യത്തെ നയിക്കുന്നതിലും അദ്ദേഹത്തിന്റെ പങ്ക് മാതൃകാപരമാണ്.
മന്ത്രിസഭ
ഇന്ത്യ, സൗത്ത് ആഫ്രിക്ക സംയുക്ത തപാല് സ്റ്റാമ്പ്
ഇന്ത്യയും, ദക്ഷിണാഫ്രിക്കയും തമ്മിലുള്ള 20 വര്ഷത്തെ തന്ത്രപരമായ പങ്കാളിത്തം എന്ന വിഷയത്തില് ഇരുരാജ്യങ്ങളും സംയുക്തമായി തപാല് സ്റ്റാമ്പ് പുറപ്പെടുവിച്ചതിനെ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി.
ഇക്കൊല്ലം ജൂണ് മാസത്തിലാണ് സംയുക്ത തപാല് സ്റ്റാമ്പുകള് പുറത്തിറക്കിയത്. ഇന്ത്യയുടെ ദീന് ദയാല് ഉപാദ്ധ്യയയുടെയും, ദക്ഷിണാഫ്രിക്കയുടെ റെജിനാള്ഡ് ടാമ്പോയുടെയും ചിത്രങ്ങള് ആലേഖനം ചെയ്തവയാണ് സ്റ്റാമ്പുകള്. ഇത് സംബന്ധിച്ച് ധാരണാപത്രത്തില് 2018 മേയില് ഒപ്പ് വച്ചിട്ടുണ്ട്.
(ND MRD - 649
മന്ത്രിസഭ
ഹിമാചല് പ്രദേശിനും ഉത്തരാഖണ്ഡിനും വ്യാവസായിക വികസന പദ്ധതി-2017ക്ക് കീഴില് ആവശ്യമായി വരുന്ന അധിക ഫണ്ടിന് കേന്ദ്ര മന്ത്രിസഭ അംഗീകാരം നല്കി
1164 കോടി രൂപയുടെ അധിക സാമ്പത്തിക അടങ്കലിന് അംഗീകാരം
ഹിമാചല് പ്രദേശിനും ഉത്തരാഖണ്ഡിനും വ്യാവസായിക വികസന പദ്ധതി , 2017 പ്രകാരം 1164.53 കോടി രൂപ അനുവദിക്കുന്നതിന് ബഹുമാനപ്പെട്ട പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
2018 ഏപ്രില് 23-ലെ വിജ്ഞാപനം നമ്പര്.2/2018എസ്.പി.എസ് പ്രകാരമാണ് ഹിമാചല് പ്രദേശ്, ഉത്തരാഖണ്ഡ് സംസ്ഥാനങ്ങള്ക്ക് കേന്ദ്ര ഗവണ്മെന്റ് വ്യാവസായിക വികസന പദ്ധതി-2017 പ്രഖ്യാപിച്ചത്. ഈ പദ്ധതിക്ക് കീഴിലുള്ള മൊത്തം സാമ്പത്തിക അടങ്കല് 131.90 കോടി രൂപയായിരുന്നു. 2021-22 സാമ്പത്തിക വര്ഷത്തില് തന്നെ അനുവദിച്ച ഈ ഫണ്ട് ചെലവഴിച്ചു. അതിനെത്തുടര്ന്ന് 2028-2029 വരെയുള്ള പ്രതിജ്ഞാബദ്ധമായ ബാദ്ധ്യതകള് നിറവേറ്റുന്നതിന് 1164.53 കോടി രൂപയുടെ അധിക ഫണ്ടിന്റെ ആവശ്യകതയുണ്ട്. 2017 ലെ വ്യാവസായിക വികസന പദ്ധതി പ്രകാരം ഈ അധിക സാമ്പത്തിക വിഹിതം അനുവദിക്കുന്നതിന്, മന്ത്രിസഭയുടെ അംഗീകാരം അഭ്യര്ത്ഥിച്ചിരുന്നു.
ഹിമാചല് പ്രദേശിനും ഉത്തരാഖണ്ഡിനും വേണ്ടിയുള്ള കേന്ദ്രാവിഷ്കൃത പദ്ധതിയായ വ്യവസായ വികസന പദ്ധതി-2017 പ്രകാരം 2028-29 വരെയുള്ള പ്രതിജ്ഞാബദ്ധമായ ബാദ്ധ്യതകള് നിറവേറ്റുന്നതിന് അധിക ഫണ്ട് ആവശ്യമാണെന്ന കേന്ദ്ര വ്യവസായ വാണിജ്യ മന്ത്രാലയത്തിന്റെ,
വ്യവസായ, ആഭ്യന്തര വ്യാപാരം പ്രോത്സാഹന വകുപ്പിന്റെ നിര്ദ്ദേശം ഇന്ന് ചേര്ന്ന മന്ത്രിസഭാ യോഗം, പരിഗണിക്കുകയും അതിന് അംഗീകാരം നല്കുകയും ചെയ്തു. മേല്പ്പറഞ്ഞ പദ്ധതിക്ക് കീഴില് അധിക ഫണ്ടുകള് അംഗീകരിക്കുന്നതിനനുസരിച്ച് താഴെപ്പറയുന്ന ആനുകൂല്യ പ്രോത്സാഹനങ്ങള് പദ്ധതിക്ക് കീഴില് ലഭിക്കും.
വായ്പകള് പ്രാപ്യമാകുന്നതിന് കേന്ദ്ര മൂലധന നിക്ഷേപ ആനുകൂല്യ പ്രോത്സാഹനം :
ഹിമാചല് പ്രദേശ്, ഉത്തരാഖണ്ഡ് സംസ്ഥാനങ്ങളില് എവിടെയും സ്ഥിതി ചെയ്യുന്ന ഉല്പ്പാദന, സേവന മേഖലയില് ഗണ്യമായ വിപുലീകരണം നടത്തുന്ന അര്ഹതയുള്ള എല്ലാ പുതിയ വ്യാവസായിക യൂണിറ്റുകള്ക്കും നിലവിലുള്ള വ്യാവസായിക യൂണിറ്റുകള്ക്കും പ്ലാന്റുകളിലും യന്ത്രങ്ങളിലും നിക്ഷേപം നടത്തുന്നതിന് ഉയര്ന്നപരിധി 5 കോടി രൂപവരെയുള്ള നിക്ഷേപങ്ങള്ക്ക് @30% വായ്പകള് പ്രാപ്യമാകുന്നതിനുള്ള കേന്ദ്ര മൂലധന നിക്ഷേപ ആനുകൂല്യ പ്രോത്സാഹനമായി  നല്കും.
കേന്ദ്ര സമഗ്ര ഇന്ഷുറന്സ് ആനുകൂല്യ പ്രോത്സാഹനം :
ഹിമാചല് പ്രദേശ്, ഉത്തരാഖണ്ഡ് സംസ്ഥാനങ്ങളില് എവിടെയും സ്ഥിതി ചെയ്യുന്ന യോഗ്യതയുള്ള എല്ലാ പുതിയ വ്യവസായ യൂണിറ്റുകളും നിലവിലുള്ള വ്യവസായ യൂണിറ്റുകളും വാണിജ്യപരമായ ഉല്പ്പാദനം/പ്രവര്ത്തനം ആരംഭിക്കുന്ന തീയതി മുതല് പരമാവധി 5 വര്ഷത്തേക്ക് കെട്ടിടവും പ്ലാന്റും യന്ത്രങ്ങളും ഇന്ഷുര് ചെയ്താല് ആ ഇന്ഷുറന്സ് പ്രീമിയത്തിന്റെ 100% തിരികെ ലഭിക്കുന്നതിന് അര്ഹതയുണ്ടാകും.
3. ഉണ്ടാകുന്ന ചെലവ്:
ഹിമാചല് പ്രദേശ്, ഉത്തരാഖണ്ഡ് സംസ്ഥാനങ്ങള്ക്ക് ഐ.ഡി.എസ്-2017 പ്രകാരമുള്ള സാമ്പത്തിക അടങ്കല് 131.90 കോടി രൂപ മാത്രമായിരുന്നു. അത് 2021-2022 കാലയളവില് തന്നെ നല്കുകയും ചെയ്തിരുന്നു. തുടര്ന്ന്, 2028-29 വരെ പദ്ധതിക്ക് കീഴില് ഉണ്ടാകുന്ന പ്രതിജ്ഞാബദ്ധമായ ബാദ്ധ്യതകള് നിറവേറ്റുന്നതിന് അധിക ഫണ്ടുകള് ആവശ്യമായി വരികയും പദ്ധതിക്ക് കീഴില് 1164.53 കോടി രൂപയുടെ അധിക സാമ്പത്തിക അടങ്കലിന് മന്ത്രിസഭ അംഗീകാരം നല്കുകയും ചെയ്യുകയായിരുന്നു.
രജിസ്റ്റര് ചെയ്ത 774 യൂണിറ്റുകള് വഴി ഏകദേശം 48,607 പേര്ക്ക് ഇതിലൂടെ നേരിട്ട് തൊഴിലവസരങ്ങള് സൃഷ്ടിക്കുമെന്നും പ്രതീക്ഷിക്കുന്നു.
NS
(
പ്രധാനമന്ത്രിയുടെ ഓഫീസ്
ഗാസിയാബാദ്-അലിഗഡ് എക്സ്പ്രസ് വേയിൽ 100 ലെയ്ൻ കിലോമീറ്റർ ദൂരത്തിൽ ബിറ്റുമിനസ് കോൺക്രീറ്റ് സ്ഥാപിച്ചത് പ്രധാനമന്ത്രി അഭിനന്ദിച്ചു
വളരെ പ്രധാനപ്പെട്ട ഒരു ഹൈവേ റൂട്ടിൽ ശ്രദ്ധേയമായ ഒരു നേട്ടമെന്ന് വിശേഷിപ്പിച്ചു
ഗാസിയാബാദ്-അലിഗഡ് എക്സ്പ്രസ്വേയിൽ 100 ലെയ്ൻ കിലോമീറ്റർ ദൂരത്തിൽ ബിറ്റുമിനസ് കോൺക്രീറ്റ് സ്ഥാപിച്ചത് വളരെ പ്രധാനപ്പെട്ട ഒരു ഹൈവേ റൂട്ടിലെ ശ്രദ്ധേയമായ നേട്ടമാണെന്ന് പ്രധാനമന്ത്രി ശ്രീ നരേന്ദ്ര മോദി അഭിപ്രായപ്പെട്ടു.
ഗാസിയാബാദ്-അലിഗഡ് എക്സ്പ്രസ്വേയിൽ 100 ലെയ്ൻ കിലോമീറ്റർ ദൂരത്തിൽ ബിറ്റുമിനസ് കോൺക്രീറ്റ് സ്ഥാപിച്ചത് വളരെ പ്രധാനപ്പെട്ട ഒരു ഹൈവേ റൂട്ടിലെ ശ്രദ്ധേയമായ നേട്ടമാണെന്ന് പ്രധാനമന്ത്രി ശ്രീ നരേന്ദ്ര മോദി അഭിപ്രായപ്പെട്ടു.
കേന്ദ്ര റോഡ് ഗതാഗത-ഹൈവേ മന്ത്രി ശ്രീ നിതിൻ ഗഡ്കരിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
“വളരെ പ്രധാനപ്പെട്ട ഒരു ഹൈവേ റൂട്ടിലെ ശ്രദ്ധേയമായ നേട്ടം. മെച്ചപ്പെട്ട അടിസ്ഥാന സൗകര്യങ്ങൾക്കായി വേഗതയ്ക്കും ആധുനിക രീതികൾ സ്വീകരിക്കുന്നതിനുമുള്ള പ്രാധാന്യം ഇത് പ്രകടമാക്കുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി സജിബു ചീറോബ ആശംസകൾ അറിയിച്ചു
സജിബു ചീറോബയുടെ വേളയിൽ പ്രധാനമന്ത്രി ശ്രീ നരേന്ദ്ര മോദി എല്ലാവർക്കും ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു;
“സജിബു ചീറോബയ്ക്ക് ആശംസകൾ. ഒരു മികച്ച വർഷം ആയിരിക്കട്ടെ . ”
പ്രധാനമന്ത്രിയുടെ ഓഫീസ്
സെന്റ് വിൻസെന്റ് & ദി ഗ്രനേഡൈൻസിന്റെ പ്രധാനമന്ത്രി റാൽഫ് ഗോൺസാൽവസിന് നേരെയുള്ള ആക്രമണത്തെ പ്രധാനമന്ത്രി അപലപിച്ചു
കരീബിയൻ ദ്വീപ് രാഷ്ട്രമായ സെന്റ് വിൻസെന്റ് & ദി ഗ്രനേഡൈൻസിന്റെ പ്രധാനമന്ത്രി റാൽഫ് ഗോൺസാൽവസിനു നേരെയുണ്ടായ ക്രൂരമായ ആക്രമണത്തെ പ്രധാനമന്ത്രി ശ്രീ. നരേന്ദ്ര മോദി അപലപിച്ചു. അദ്ദേഹത്തിന് പെട്ടെന്ന് സുഖം പ്രാപിക്കാനും നല്ല ആരോഗ്യം കൈവരാനും ആശംസിക്കുകയും ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു;
സെന്റ് വിൻസെന്റ് & ദി ഗ്രനേഡൈൻസിന്റ പ്രധാനമന്ത്രി റാൽഫ് ഗോൺസാൽവസിനു നേരെയുണ്ടായ ക്രൂരമായ ആക്രമണത്തെ ഞാൻ അപലപിക്കുന്നു . അദ്ദേഹത്തിന് പെട്ടെന്ന് സുഖം പ്രാപിക്കാനും നല്ല ആരോഗ്യം കൈവരാനും ആശംസിക്കുകയും ചെയ്യുന്നു. സമുദ്ര സുരക്ഷ സംബന്ധിച്ച യു.എൻ.എസ്.സി ഓപ്പൺ ഡിബേറ്റിൽ നിങ്ങളുടെ സാന്നിധ്യം ഇന്ന് ഞങ്ങൾക്ക് നഷ്ടപ്പെടും, കോംറേഡ് റാൽഫ് "
ജൽ ശക്തി മന്ത്രാലയം
ഇന്ത്യ -ബംഗ്ലാദേശ് ജലവിഭവ സെക്രട്ടറി തല യോഗം
ന്യൂഡൽഹി , മാർച്ച് 17, 2021
ഇന്ത്യ ബംഗ്ലാദേശ് ജലവിഭവ സെക്രട്ടറി തല യോഗം 2021 മാർച്ച് 16ന് ന്യൂഡൽഹിയിൽ നടന്നു. സംയുക്ത നദി കമ്മീഷൻ ചട്ടക്കൂടിന് കീഴിലുള്ള യോഗത്തിൽ, ജലവിഭവ, നദി വികസന ഗംഗ പുനരുജ്ജീവന സെക്രട്ടറി പങ്കജ് കുമാർ ഇന്ത്യൻ സംഘത്തിന് നേതൃത്വം നൽകി. ബംഗ്ലാദേശ് ജലവിഭവ മന്ത്രാലയം മുതിർന്ന സെക്രട്ടറി ശ്രീ കബീർ ബിൻ അൻവറാണ് ബംഗ്ലാദേശ് സംഘത്തിന് നേതൃത്വം നൽകിയത്
പൊതുവായ 54 നദികളാണ് ഇന്ത്യയും ബംഗ്ലാദേശും പങ്കുവയ്ക്കുന്നത് എന്ന് ചൂണ്ടിക്കാട്ടിയ ഇരുവിഭാഗവും, ഇവ നിരവധി പേരുടെ ജീവിതമാർഗത്തെ പ്രത്യക്ഷമായിത്തന്നെ സ്വാധീനിക്കുന്നുണ്ടെന്ന് അഭിപ്രായപ്പെട്ടു
. ഈ വിഷയത്തിൽ പുലർത്തുന്ന വളരെ അടുത്ത സഹകരണത്തെ ഇരുരാജ്യങ്ങളും പ്രകീർത്തിച്ചു
. നദീജലം പങ്കുവെക്കൽ സംബന്ധിച്ച ചട്ടക്കൂടിന്റെ രൂപീകരണം, നദി തീര സംരക്ഷണം, പ്രളയ പ്രതിരോധം, നദീതട സംരക്ഷണം തുടങ്ങി ജലവിഭവ സംബന്ധിയായ എല്ലാ മേഖലകളിലും കൂടുതൽ സഹകരണം വർദ്ധിപ്പിക്കാൻ ഇരുവിഭാഗവും സമ്മതം അറിയിച്ചു. ഈ വിഷയത്തിൽ ആവശ്യമായ വിവരങ്ങൾ ഒരു സംയുക്ത സാങ്കേതിക സംഘം ലഭ്യമാക്കും .
IE/SKY
(Visitor Counter : 172
പ്രധാനമന്ത്രിയുടെ ഓഫീസ്
ഐസിസി ടി20 മത്സരത്തിൽ വിജയിച്ച ഇന്ത്യൻ ക്രിക്കറ്റ് ടീമിനെ പ്രധാനമന്ത്രി അഭിനന്ദിച്ചു
വിരാട് കോഹ്ലിയുടെ ഉറപ്പാര്ന്ന ഇന്നിംഗ്സിന് അഭിനന്ദനങ്ങൾ
ഐ സിസി ടി20 മത്സരത്തിൽ പാക്കിസ്ഥാനെതിരെ മികച്ച പോരാട്ടം നടത്തിയ ഇന്ത്യൻ ക്രിക്കറ്റ് ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
“ഇന്ത്യൻ ടീം നന്നായി പൊരുതി വിജയിച്ചു!
ഇന്നത്തെ മികച്ച പ്രകടനത്തിന് അഭിനന്ദനങ്ങൾ.
ശ്രദ്ധേയമായ ദൃഢത പ്രകടമാക്കിയ ഗംഭീര ഇന്നിംഗ്സിന് വിരാട് കോഹ്ലിക്ക് ഒരു പ്രത്യേക പരാമർശം. മുന്നോട്ടുള്ള മത്സരങ്ങൾക്ക് ആശംസകൾ"
The India team bags a well fought victory! Congratulations for an outstanding performance today. A special mention to @imVkohli for a spectacular innings in which he demonstrated remarkable tenacity. Best wishes for the games ahead.
— Narendra Modi  October 23, 2022
ND
(
ഷിപ്പിങ് മന്ത്രാലയം
ഷിപ്പിംഗ് മേഖലയിൽ റഷ്യ-ഉക്രെയ്ൻ സംഘർഷത്തിന്റെ പ്രതിഫലനം
ന്യൂ ഡൽഹി: ഏപ്രിൽ 1, 2022
റഷ്യയും ഉക്രെയ്നും തമ്മിലുള്ള സംഘർഷം മൂലം ഷിപ്പിംഗ് കമ്പനികൾ ഇനിപ്പറയുന്ന പ്രശ്നങ്ങൾ അഭിമുഖീകരിക്കുന്നു:
(i. വടക്കൻ കരിങ്കടലിലെ ഷിപ്പിംഗ് പ്രവർത്തനങ്ങൾ നിർത്തിവച്ചിരിക്കുന്നു.
ii. P&I ഇൻഷുറൻസ് പരിരക്ഷ പിൻവലിച്ചു.
iii. ഉക്രെയ്നിലേക്കും റഷ്യയിലേക്കും പോകുന്ന കണ്ടെയ്നറുകൾ വിവിധ ട്രാൻസ്ഷിപ്പ്മെന്റ് തുറമുഖങ്ങളിൽ കെട്ടിക്കിടക്കുന്നു.
iv. റഷ്യയിൽ SWIFT തടസ്സപ്പെട്ടതിനാൽ പണം കൈമാറ്റത്തെ ബാധിച്ചു.
v. അയൽ തുറമുഖങ്ങളിലും ട്രാൻസ്ഷിപ്പ്മെന്റ് തുറമുഖങ്ങളിലും തിരക്ക് അനുഭവപ്പെടുന്നു.
vi. റഷ്യയിലേക്കും CIS രാജ്യങ്ങളിലേക്കുമുള്ള വ്യാപാരത്തെ ബാധിച്ചു. ഷിപ്പിംഗ് ലൈനുകൾ റഷ്യൻ തുറമുഖങ്ങളിലേക്കുള്ള ചരക്കുകൾ സ്വീകരിക്കുന്നില്ല.
ഈ പ്രതിസന്ധിയുടെ ആഘാതത്തിൽ നിന്ന് ഇന്ത്യൻ ഷിപ്പിംഗ് കമ്പനികളെ സംരക്ഷിക്കുന്നതിന് ഇനിപ്പറയുന്ന നടപടികൾ സ്വീകരിച്ചിട്ടുണ്ട്:-
i. സ്ഥിതിഗതികൾ അവലോകനം ചെയ്യുന്നതിനായി ബന്ധപ്പെട്ട പങ്കാളികളുമായി കൃത്യമായ ഇടവേളകളിൽ യോഗങ്ങൾ ചേർന്നു വരുന്നു.
ii. CIS / റഷ്യൻ, കപ്പൽ ചരക്കുകൾക്കായി ഇതര റൂട്ടുകൾ കണ്ടെത്താൻ ഷിപ്പിംഗ് ലൈനുകളോട് അഭ്യർത്ഥിച്ചു.
iii. M/s വൺ ഷിപ്പിംഗ് വ്ളാഡിവോസ്റ്റോക്കിലേക്ക് കണ്ടെയ്നറുകൾ കൊണ്ടുപോകുന്നതായി EXIM വ്യാപാരികളെ അറിയിച്ചു.
കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ ലോക്സഭയിൽ രേഖാമൂലം നൽകിയ മറുപടിയിലാണ് ഈ വിവരം അറിയിച്ചത്.
റോഡ് ഗതാഗത, ഹൈവേ മന്ത്രാലയം
ദേശീയ പാത പദ്ധതികളില് 300 എണ്ണം 2019 മാര്ച്ചിന് മുമ്പ് പൂര്ത്തീകരിക്കും
രാജ്യത്ത് നിര്മ്മാണം നടന്നുകൊണ്ടിരിക്കുന്ന 700 ലധികംദേശീയ പാത പദ്ധതികളില് അടുത്ത വര്ഷം മാര്ച്ചിന് മുമ്പ് പൂര്ത്തിയാക്കേണ്ട 300 പദ്ധതികള് വേര്തിരിച്ചതായി കേന്ദ്ര റോഡ്ഗതാഗത, ഹൈവേയ്സ്, ഷിപ്പിംഗ്, ജലഗതാഗത മന്ത്രി ശ്രീ. നിതിന് ഗഡ്ക്കരിഅറിയിച്ചു. ഇതിന് പുറമേഇക്കൊല്ലം ഡിസംബറിന് മുമ്പ് ഏകദേശം 100 പദ്ധതികള് പൂര്ത്തിയാക്കുമെന്ന്അദ്ദേഹം ന്യൂഡല്ഹിയില്വാര്ത്താ സമ്മേളനത്തില് പറഞ്ഞു. 2018-19 കാലയളവിലെ ദേശീയപാതഅതോറിറ്റിയുടെ നിര്മ്മാണ ലക്ഷ്യം 5058 കിലോമീറ്ററില് നിന്ന് 6000 കിലോമീറ്ററായിഉയര്ത്തിയെന്നുംഅദ്ദേഹംഅറിയിച്ചു. ഓരോമാസവുംഅവലോകന യോഗങ്ങള്വിളിച്ച്ചേര്ത്ത് പ്രശ്നങ്ങള് അപ്പപ്പോള് പരിഹരിക്കാന് എല്ലാസംസ്ഥാന ചീഫ്സെക്രട്ടറിമാരോടും ആവശ്യപ്പെട്ടിട്ടുണ്ടെന്ന് ശ്രീ. ഗഡ്ക്കരി പറഞ്ഞു.
ND/MRD
(Visitor Counter : 52